b'\n_START_ARTICLE_\nAnalena\n_START_SECTION_\nPovijest\n_START_PARAGRAPH_\nSastav su 1997. osnovali Danijel Sikora, Miodrag Gladovi\xc4\x87 i Dubravko Dragojevi\xc4\x87, a godinu dana kasnije im se pridru\xc5\xbeila Ana Franji\xc4\x87. Kao peti \xc4\x8dlan se 2003. godine pridru\xc5\xbeuje Miran Rusan. Sikora odlazi iz sastava 2006. godine, a postava se vi\xc5\xa1e nije mijenjala. Prvi samostalni album objavljuju 2000. godine, a nakon njega i nekoliko dvojnih izdanja. Kako nisu imali izdava\xc4\x8da i kao pobornici nezavisnog izdava\xc5\xa1tva i uradi sam etike, \xc4\x8dlanovi osnivaju vlastitu izdava\xc4\x8dku ku\xc4\x87u Moonlee Records, pod kojom su izdali naredna dva samostalna albuma 2004. i 2009. godine. Osim u Hrvatskoj i Sloveniji, svirali su diljem Europe, a sudjelovali su i na nekoliko festivala, izme\xc4\x91u ostalog i na jednom od najve\xc4\x87ih nezavisnih hardcore festivala u Europi, Fluff Fest-u u \xc4\x8ce\xc5\xa1koj.'